ທ່ານນາຍົກລັດຖະມົນຕີ ຫງວຽນຊວນຟຸກ ເປັນປະທານກອງປະຊຸມຫົວເລື່ອງສະເພາະ ການກໍ່ສ້າງລະບອບກົດໝາຍ
(VOVWORLD) -ຕອນເຊົ້າວັນທີ 16 ສິງຫາ, ທີ່ສຳນັກງານລັດຖະບານ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ເປັນປະທານກອງປະຊຸມລັດຖະບານ ໃນຫົວເລື່ອງສະເພາະ ການກໍ່ສ້າງ ລະບອບກົດໝາຍ, ເຊິ່ງໄດ້ສຸມໃສ່ ກົດໝາຍວ່າດ້ວຍການລົງທຶນຂອງລັດ ສະບັບປັບປຸງ, ກົດໝາຍປັບປຸງເພີ່ມເຕີມຈຳນວນໜຶ່ງ ກ່ຽວຂ້ອງເຖິງກົດໝາຍວ່າດ້ວຍການວາງແຜນຜັງ.
ກ່າວຄຳເຫັນທີ່ກອງປະຊຸມ, ທ່ານນາຍົກລັດຖະມົນຕີໄດ້ເຫັນດີເຫັນພ້ອມກັບຂໍ້ສະເໜີຂອງບັນດາຜູ້ແທນກ່ຽວກັບການປ່ຽນຊື່ຈາກ ຮ່າງກົດໝາຍປັບປຸງ, ເພີ່ມເຕີມບາງຂໍ້ມາດຕາຂອງກົດໝາຍວ່າດ້ວຍການລົງທຶນຂອງລັດ ຫັນໄປເປັນຮ່າງກົດໝາຍວ່າດ້ວຍການລົງທຶນຂອງລັດ ສະບັບປັບປຸງ. ກ່ຽວກັບຂອບຂະໜາດການນຳໃຊ້ກົດໝາຍ, ທ່ານນາຍົກລັດຖະມົນຕີ ໄດ້ຮຽກຮ້ອງໃຫ້ກະຊວງແຜນການ ແລະ ການລົງທຶນ ຄົ້ນຄ້ວາ, ເພີ່ມເຕີມບັນດາຂໍ້ກຳນົດດ້ວຍບັນດາໂຄງການລົງທຶນຂອງລັດໄດ້ຮັບການປະຕິບັດຢູ່ຕ່າງປະເທດ. ໃນຮ່າງກົດໝາຍຄວນແບ່ງຂັ້ນ, ກຳນົດສິດອຳນາດຂອງຜູ້ປະຈຳການສະພາປະຊາຊົນຕັດສິນບັນດາບັນຫາຂອງທ້ອງຖິ່ນຢ່າງທັນການ:
“ການລົງທຶນຂອງລັດມີຄວາມຄືບໜ້າໃນການຄຸ້ມຄອງ, ແຕ່ໃນສະພາບການຕົວຈິງນັ້ນ ມີຫຼາຍບັນຫາຄວນໄດ້ຮັບການປ່ຽນແປງໃໝ່. ໃນນັ້ນມີບັນຫາແບ່ງຂັ້ນ, ມອບໂອນສິດອຳນາດ, ຄວາມຮັບຜິດຊອບຂອງສະພາປະຊາຊົນ, ຄະນະກຳມະການປະຊາຊົນ, ຮັບຜິດຊອບຂອງບັນດາລັດຖະມົນຕີຕ້ອງເວົ້າລະອຽດກ່ວາ. ຂ້າພະເຈົ້າຢາກປັບປຸງການປ່ຽນແປງໃໝ່ນີ້ຕ້ອງຈະແຈ້ງ, ເຮັດແນວໃດບໍ່ໃຫ້ເກີດສະພາບສັບສົນໃນການບໍລິຫານ, ຄວາມຮັບຜິດຊອບບໍ່ແຈ້ງ”
ທ່ານນາຍົກລັດຖະມົນຕີ ກໍ່ໄດ້ສະເໜີໃຫ້ກະຊວງກະສິກຳ ແລະ ພັດທະນາຊົນນະບົດ ລາຍງານກ່ຽວກັບການຮັບມືກັບພະຍຸຫົວທີ 4, ຍົກອອກບັນດາວິທີການປ້ອງກັນ ແລະ ແກ້ໄຂບັນດາບັນຫາທີ່ອາດຈະເກີດຂື້ນໃນລະດູຝົນ.